stanford-oval/wikipedia huggingface dataset:
יחסי מקסיקו–קוסובו
סקירה כללית

ב-19 בפברואר 2008 פרסם משרד החוץ של מקסיקו הצהרה לפיה מקסיקו שמה לב מקרוב למצב המתפתח כדי לאמץ, ברגע מתאים, עמדה לגבי הכרזת העצמאות. אותה הצהרה קראה לכל הצדדים להסכים בשלום, באמצעות דיאלוג, על מעמדה הסופי של קוסובו ולהגיע להסכמה על זכויות המיעוטים ושמירה על שלום וביטחון בבלקן. פקידי ממשל מקסיקניים הדגישו מאז שוב ושוב כי מקסיקו אינה מתכוונת להכיר בקוסובו.
יקוב שפורנברג

| --- | --- |

 לידה:  16 בספטמבר 1902 דיסלדורף, הקיסרות הגרמנית הקיסרות הגרמנית 
 הוצאה להורג:  6 בדצמבר 1952 (בגיל 50) ורשה, הרפובליקה העממית הפולנית פולין (1928–1980) 
 מדינה:  גרמניה 
 דרגה:   גרופנפיהרר
 פעולות ומבצעים
 מלחמת העולם השנייה 
 עיטורים
 אות הזהב המפלגתי  מדליית הסודטים  שברון הכבוד של המשמר הישן  טבעת הכבוד של האס אס  SA Sports Badge  מדליית האנשלוס  אות השירות הארוך של המפלגה הנאצית  צלב ההצטיינות במלחמה  צלב הברזל  German Sports Badge 
 
יקוב שפורנברג (בגרמנית: Jakob Sporrenberg; ‏16 בספטמבר 1902 – 6 בדצמבר 1952) היה קצין אס-אס בדרגת גרופנפיהרר וגנרל-לוטננט של המשטרה במינסק (כיום בבלארוס) ובלובלין (כיום בפולין). לאחר מלחמת העולם השנייה שפורנברג הועמד למשפט בפולין בשנת 1950 בגין פשעי מלחמה, הוא נמצא אשם ונידון למוות.
ביוגרפיה

יקוב שפורנברג נולד ב-16 בספטמבר 1902 בדיסלדורף, גרמניה. הצטרף לשורות המפלגה הנאצית בשנת 1925. בשנת 1929 מונה לתפקיד קצונה באס אה, ובשנה שלאחר מכן הצטרף לאס אס וכבר בשנת 1933 הגיע לדרגת בריגדפיהרר. בינואר 1940 הועלה לדרגת גרופנפיהרר. בין השנים 1941 עד 1943 היה מפקד האס אס והמשטרה במינסק. משנת 1943 דיכא התנגדויות פרטיזנים תחת פיקודו של אריך פון דם באך-צלבסקי.
באוגוסט 1943 החליף שפורנברג את אודילו גלובוצניק כמפקד האס אס והמשטרה בלובלין, כאשר לובלין הייתה תחת הגנרלגוברנמן בפולין הכבושה. שפורנברג פיקד והיה אחראי על הטבח ההמוני ביהודים, טבח שנודע בפי הגרמנים כאקציית ארנטפסט (אקציית "חג הקציר").
בנובמבר 1944 נשלחו שפורנברג ופקודיו לפעילות בנורווגיה, שם היה מפקד האס אס והמשטרה של צפון נורווגיה. במאי 1945 שבו הבריטים אותו ואת חייליו. חקירתם סייעה לגלות רבות על פועלו של גלובוצניק בלובלין. שפורנברג תוחקר תחילה במרתף-מעצר באוסלו, ולאחר מכן נלקח על ידי יחידת MI19 למתקן חקירות בלונדון שנודע בשם "כלוב לונדון", שם נחקר עמוקות על פועלו במשך המלחמה כולה במחלקת לחקירת פשעי מלחמה. מהחקירות במתקנים השונים הבריטים ליקטו מידע על פשעיו בפולין והן בשטחי ברית המועצות הכבושים.
לאחר המלחמה

שפורנברג הוסגר לפולין באוקטובר 1946, הוא נידון למוות לאחר משפט שנערך בוורשה בשנת 1950. גזר הדין בוצע ב-6 בדצמבר 1952 והוא הוצא להורג בתלייה.
שמו של שפורנברג נקשר בפרויקט נאצי סודי ביותר לכאורה בשם הפעמון (Die Glocke). לטענת העיתונאי הפולני איגור וויטקווסקי שמו על המכשיר עלה בתמלילי חקירה שונים בהם נכח שפורנברג, והוא סבור שמדובר במכשיר עינוי וחקירות שאצר בתוכו אנרגיה רבה או אף סייע לבטל את כוח הכבידה. לדעת חוקרים ועיתונאים רבים מדובר במתיחה שאין לה שום ביסוס במציאות.
הערות שוליים

↑  יקוב שפורנברג - מידע מהספרייה הלאומית הגרמנית
↑  עדותו של יקוב שפורנברג על אקציית ארנטפסט
| --- | --- |
בקרת זהויות :  NLI: 987007268345405171  GND: 123512360  ISNI: 0000 0000 7869 7822  LCCN: nr99030561  VIAF: 98231135   WorldCat (עם VIAF): 98231135
יעל אלמוג

ערך זה עוסק באשת תקשורת ועורכת דין. אם התכוונתם לאשת עסקים, ראו .
| --- | --- |
אין תמונה חופשית
 לידה:  6 במרץ 1968 (בת 56) ירושלים, ישראל 
 מדינה:  ישראל 
 מקום לימודים:  אוניברסיטת תל אביב  אוניברסיטת קולומביה 
 פרופיל ב-IMDb
 
יעל אלמוג (נולדה ב-6 במרץ 1968) היא עורכת דין, המכהנת כמשנה למנכ"ל והיועצת המשפטית בבנק הפועלים. בעבר כיהנה כמנכ"ל IFRS Foundation וכמנהלת המחלקה הבינלאומית ברשות לניירות ערך ועוד קודם לכן, כעיתונאית, שחקנית ומנחה.
ביוגרפיה

אלמוג נולדה בירושלים, והיא הבכורה מבין שלוש אחיות. אביה כלכלן, ואמה חדווה הייתה עורכת תוכניות בקול ישראל. בגיל 6 עד 11 התגוררה אלמוג עם משפחתה בצ'ילה וארגנטינה, ובהמשך חזרה המשפחה לישראל.
אלמוג שירתה בגלי צה"ל כמפיקת חדשות וכתבת לענייני תרבות. לאחר שחרורה הגישה מ-1988 במשך ארבע שנים את מגזין הטלוויזיה הפופולרי לנוער "תוססס" בערוץ הראשון, לצד תמיר קמחי ורוית פררה, אמנון פישר, ירדן בר-כוכבא ואקי אבני. לאחר מכן, הגישה את מגזין הקולנוע "אקשן" בטלוויזיה החינוכית בערוץ 2 (לצד אורנה בנאי); את התוכנית "סל בסלון" בערוץ הספורט; את טקס פרסי "ויוה 2000"; תוכניות בערוץ נשיונל ג'יאוגרפיק; ותוכנית בנושא ספורט אתגרי "G-10" בערוץ 10 (2003, לצד עמית ענבר ולי זיו). כן שיחקה בסרטי הקולנוע "צלקת", "זולגות הדמעות מעצמן" ו"אושר ללא גבול".
במקביל ללימודים לתואר ראשון במשפטים באוניברסיטת תל אביב, שימשה אלמוג גם ככתבת ועורכת בנושאי תרבות במשך שלוש שנים במדור "גלריה" של העיתון "הארץ". סיימה תואר שני במשפטים בהצטיינות באוניברסיטת קולומביה בניו יורק. ב-1999 חזרה לארץ והתמחתה במשפטים אצל עו"ד מני מזוז, במחלקת בג"ץ בפרקליטות המדינה.
לאחר ההתמחות, כיהנה אלמוג כעורכת דין במחלקה המשפטית של הרשות לניירות ערך, ובמקביל עבדה כמרצה לדיני ניירות ערך באוניברסיטת חיפה. שימשה כתובעת במחלקת מיסוי וכלכלה בפרקליטות מחוז תל אביב עד 2006 וייצגה את המדינה בתיקים פליליים בתחום העבריינות בשוק ההון. התמחותה היא בעבירות "צווארון לבן".
אלמוג ניהלה את המחלקה הבינלאומית ברשות לניירות ערך. בסמוך לפרוץ המשבר הכלכלי שהכה בעולם בסופו של העשור הראשון של המאה ה-21, מונתה אלמוג לעמוד בראשות ועדת בין-משרדית להסדרת שירותי קסטודי בשוק ההון בישראל. בוועדה לקחו חלק בכירים ממשרד האוצר, הרשות לניירות ערך, בנק ישראל ורשות המיסים. הוועדה פרסמה המלצות ביניים באוגוסט 2010 וב-3 בינואר 2012 מסרה את המלצותיה הסופיות. אלמוג אף ייצגה את הרשות לניירות ערך בארגון רשות ניירות ערך הבינלאומי, וכיהנה כיו"ר ה-monitoring group - ועדה פנימית של הארגון בהשתתפות 80 מדינות שאחראית על מעקב ופיקוח על ביצוע ההסכם המולטי-לטרלי של הארגון הבינלאומי של רשויות ניירות ערך. עד חודש מאי 2011 כיהנה גם כ"יועצת בכירה לראש הרשות לניירות הערך".
ב-23 בינואר 2012 מונתה למנכ"ל IFRS Foundation, ארגון הפועל לקידום אימוץ ויישום התקנים הבינלאומיים לדיווח חשבונאי IFRS.
בפברואר 2017 מונתה אלמוג למשנה למנכ"ל בנק הפועלים. בהמשך היא מונתה ליועצת המשפטית הראשית בבנק הפועלים.
הערות שוליים

1 2  יעקב בר-און, אקשן ללא הפסקה (על התוכנית G-10), באתר ynet, 16 ביולי 2003
↑  פורסמו המלצותיה הסופיות של ועדה בין משרדית להסדרת שירותי קסטודי בשוק ההון הישראלי, באתר Funder,‏ 3 בינואר 2012
| --- | --- |
בקרת זהויות :  NLI: 987007300974905171  VIAF: 217158070769908780007   WorldCat (עם VIAF): 217158070769908780007
יקוב קמינסקי

יקוב קמינסקי (בפולנית: Jakub Kamiński; נולד ב-5 ביוני 2002 ברודה שלונסקה שבפולין) הוא כדורגלן פולני המשחק בעמדת קשר הכנף בקבוצת ולפסבורג ובנבחרת פולין.
קריירת מועדונים

קמינסקי גדל במחלקת הנוער של לך פוזנן מליגת העל הפולנית. ב-20 בספטמבר 2019 ערך את הופעת הבכורה שלו בקבוצה הבוגרת של המועדון, בתיקו 1-1 נגד יגלוניה ביאליסטוק במסגרת המחזור התשיעי בליגה לעונת 2019/2020. ב-6 ביוני 2020 הבקיע את שער הבכורה שלו במועדון, בתיקו 3-3 נגד זגלביה לובין במסגרת המחזור ה-28 בליגה. בסך הכל ערך קמינסקי 24 הופעות ליגה והבקיע ארבעה שערים בעונת 2019/2020. בעונת 2020/2021 הוא הוסיף 28 הופעות ליגה ושער אחד.
ביולי 2022 חתם בוולפסבורג מהבונדסליגה.
קריירה בינלאומית

ב-5 בספטמבר 2021 ערך קמינסקי את הופעת הבכורה שלו בנבחרת פולין, בניצחון 1–7 על נבחרת סן מרינו במסגרת מוקדמות מונדיאל 2022. ב-1 ביוני 2022 הבקיע את שער הבכורה שלו בנבחרת, בניצחון 1–2 על נבחרת ויילס במסגרת ליגת האומות 2022/2023.
נכלל בסגל נבחרת פולין לטורניר מונדיאל 2022.
הערות שוליים

↑  Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)
| נבחרת פולין – מונדיאל 2022 |
| --- | --- | --- |
|  1 שצ'נסני •  2 קאש •  3 ינדז'ייצ'יק •  4 ויטסקה •  5 בדנארק •  6 בייליק •  7 מיליק •  8 ד. שימאנסקי •  9 לבנדובסקי •  10 קריכוביאק •   11 גרוסיצקי •  12 סקורופסקי • 13 קמינסקי •  14 קיביור • 15 גליק • 16 סבידרסקי • 17 זורקובסקי • 18 ברשינסקי • 19 ס. שימאנסקי • 20 ז'לינסקי • 21 זלבסקי • 22 גרברה • 23 פיונטק • 24 פרנקובסקי • 25 גומני • 26 סקורש • מאמן: מיכנייביץ' |  1 שצ'נסני •  2 קאש •  3 ינדז'ייצ'יק •  4 ויטסקה •  5 בדנארק •  6 בייליק •  7 מיליק •  8 ד. שימאנסקי •  9 לבנדובסקי •  10 קריכוביאק •   11 גרוסיצקי •  12 סקורופסקי • 13 קמינסקי •  14 קיביור • 15 גליק • 16 סבידרסקי • 17 זורקובסקי • 18 ברשינסקי • 19 ס. שימאנסקי • 20 ז'לינסקי • 21 זלבסקי • 22 גרברה • 23 פיונטק • 24 פרנקובסקי • 25 גומני • 26 סקורש • מאמן: מיכנייביץ' | פולין |
| --- | --- |
בקרת זהויות :  PLWABN: 9812450823605606  VIAF: 5490163813698939110002   WorldCat (עם VIAF): 5490163813698939110002
חוזתנות

חוזתנות הוא מונח בפילוסופיה אשר מתייחס הן למשפחה של תיאוריות פוליטיות ממסורת האמנה החברתית (כאשר נעשה שימוש במובן זה, המונח הוא מונח כללי עבור כלל התיאוריות של אמנות חברתיות הכוללות חוזתנות), או לפילוסופיה המוסרית שפותחה בשנים האחרונות על ידי TM Scanlon, עבור ספרו What We Owe to Each Other (שפורסם ב-1998).
 הפילוסופיה מתמקדת באתיקה של "יצירת חוקים" . בחוזתנות נותנים לכולם להציע חוקים, כל צד יכול להטיל ווטו על החוקים שהצדדים האחרים מציעים והחוקים שעוברים הם החוקים שאף צד לא מתנגד אליהם. החוקים יכולים להיות מוצעים רק אם הם סבירים ובהנחה שכל הצדדים מוכנים להתפשר. בפילוסופיה הזו TM Scanlon רוצה שנעבוד יחד ונכיר בבעיות אחד של השנייה.
הוגים של האמנה החברתית מתולדות המחשבה המדינית כוללים את הוגו גרוטיוס (1625), תומאס הובס (1651), סמואל פופנדורף (1673), ג'ון לוק (1689), ז'אן-ז'אק רוסו (1762) ועמנואל קאנט (1797); ולאחרונה, ג'ון רולס (1971), דייוויד גוטייה (1986) ופיליפ פטיט (1997).
לקריאה נוספת

Ashford, Elizabeth and Mulgan, Tim. 2007. 'Contractualism'. In Edward N. Zalta (ed.), Stanford Encyclopedia of Philosophy (accessed October 2007).
Cudd, Ann. 2007. 'Contractarianism'. In Edward N. Zalta (ed.), The Stanford Encyclopedia of Philosophy. (Summer 2007 Edition).
Scanlon, T. M. 1998. What We Owe to Each Other. Cambridge, Massachusetts
Scanlon, T. M. 2003. The Difficulty of Tolerance: Essays in Political Philosophy. Cambridge University Press
"How to Be Perfect" by Michael Schur
הערות שוליים

↑  Stanford Encyclopedia of Philosophy, Contractarianism
↑  Stanford Encyclopedia of Philosophy, Contractualism
| --- | --- |
בקרת זהויות :  GND: 4128260-7
חוחובה

| חוחובה |
| --- | --- |

מיון מדעי
ממלכה:: צומח
מערכה:: צמחים וסקולריים
סדרה:: ציפורנאים
משפחה:: Simmondsiaceae
סוג:: Simmondsia
מין:: חוחובה
שם מדעי
 Simmondsia chinensis ‏שניידר, 1907

חוחובה
חוחובה (שם מדעי: Simmondsia chinensis; שם עממי: Jojoba) הוא שיח שמוצאו ממדבריות סונורה ומוהאבי בדרום קליפורניה, אריזונה ואזורי מקסיקו השכנים להן.
גובהו של השיח מגיע ל-3–4 מטרים, עם עלווה צפופה. העלים מנוגדים ואובאליים, באורך 2–4 ס"מ וברוחב 1.5–3 ס"מ, מעובים בצבע אפור ירוק.
הפרחים קטנים, ירקרקים-צהבהבים וללא עלי כותרת. כל צמח הוא חד-מיני, משמע זכר או נקבה, אך קיימים הרמאפרודיטים נדירים ביותר. הפרי הוא דמוי בלוט באורך 1–2 ס"מ ומכיל זרע קשה חום כהה שתכולת השמן בו כ-50%.
שיח החוחובה הוא דו-ביתי.
גידול החוחובה ושימושיה

את החוחובה מגדלים בין היתר להפקת השמן (המכונה "שמן חוחובה") מזרעיה. השמן מתייחד בכך שיש בו שרשרות ישרות ארוכות ביותר (C40–C46) של אסטר ללא טריגליצרידים, מה שהופך אותו דומה יותר בתכונותיו לשומן העור מאשר שמנים צמחיים אחרים, תכונה מועילה לשימוש קוסמטי. שמן חוחובה דומה בתכונותיו לשמן לווייתנים ומהווה תחליף לו.
השמן ניתן לזיקוק משום שהוא חסר ריח וצבע ועמיד לחימצון, במצב זה הוא משמש לרוב כחומר לחות בקרמים או שמן נושא לבישום. שמן חוחובה משמש גם לייצור ביודיזל, תוסף לדלק למכוניות ושמן סיכה של מכניקה עדינה, בגלל היותו חומר שימון המתפרק טבעית.
מגדלים חוחובה במספר אזורים מדבריים בעולם וביניהם ישראל, ארגנטינה, מקסיקו, פרו, אוסטרליה, ברזיל, פראגוואי, דרום אפריקה וארצות הברית. בישראל פועלת התאגדות מגדלי החוחובה, ומשרד החקלאות מפעיל את "מיזם החוחובה". בדרך כלל מטעי החוחובה הם ביחידות גידול גדולות של אלפי דונמים כדוגמת "חצרים", אך ישנם גם משקים מושביים קטנים כ"משק מוזס" בכפר רתמים. גידול החוחובה בישראל התאפשר הודות למחקרים שביצעה פרופסור עליזה בנציוני במכון לחקר הנגב ששייך לאוניברסיטת בן-גוריון[דרוש מקור]. הצמחים הראשונים הובאו לישראל למכון לחקר הנגב ב-1961 ולאחר מאמצי מחקר שארכו כ-25 שנים, פותחו זנים ונמצאו דרכי ריבוי שהפכו את ישראל ליצרנית שמן החוחובה הגדולה בעולם, עם נתח שוק של 40%.[דרוש מקור]
רוב שטחי החוחובה בישראל, כ-25,000 דונם, נמצאים בנגב ומושקים בעזרת טפטפות תוך ניצול מים מטוהרים,  המופקים משפכים ונאגרים במאגרים מיוחדים. מדינת ישראל נמצאת במקום הראשון בעולם בהפקת יבולי חוחובה, ואחריה ארצות הברית וארגנטינה. מטעי חוחובה פרוסים מכפר רתמים בדרום ועד נתיב הל"ה בשפלה[דרוש מקור].
הערות שוליים

↑  Jojoba - The Gold of Desert
1 2  עמוס דה וינטר, לגלות את החוחובה מחדש, קו למושב, 11 באפריל 2019
זרע החוחובה
מטע חוחובה ישראלי בשקיעה
בית בד לייצור חוחובה
יחסי מקסיקו–צרפת

| יחסי מקסיקו–צרפת |
| --- | --- |
מקסיקו: צרפת


מקסיקו: צרפת
שטח (בקילומטר רבוע)
1,964,375: 643,801
אוכלוסייה
131,133,866: 66,574,294
תמ"ג (במיליוני דולרים)
1,788,887: 3,030,904
תמ"ג לנפש (בדולרים)
13,642: 45,527
משטר
רפובליקה פדרלית: רפובליקה נשיאותית למחצה ודמוקרטיה פרלמנטרית למחצה

יחסי מקסיקו–צרפת הם היחסים הדיפלומטיים בין מקסיקו לצרפת.
יחסי סחר

בשנת 1997 חתמה מקסיקו על הסכם הסחר החופשי עם האיחוד האירופי (כולל צרפת). בשנת 2009 הסתכם הסחר בין מדינות ב-5.9 מיליארד דולר. בין 1999 ל-2008 השקיעו חברות צרפתיות יותר מ-1.7 מיליארד דולר בכלכלה המקסיקנית. באותה תקופה השקיעו חברות מקסיקניות 594 מיליון דולר בכלכלה הצרפתית. בשנת 2011, צרפת הייתה שותפת הסחר ה-16 בגודלה במקסיקו, ואילו מקסיקו הייתה שותפת הסחר ה-53 בגודלה בצרפת.
נציגויות דיפלומטיות

מקסיקו מחזיקה בצרפת שגרירות בפריז ו-6 קונסוליות בבורדו, דיז'ון, לה האבר, ליון, מרסיי וטולוז. מאידך, צרפת מחזיקה במקסיקו שגרירות במקסיקו סיטי ו-18 קונסוליות באקפולקו, אגואסקליינטס, צ'יוואווה, גוודלחרה, ארמוסיו, לה פאס, מסטלאן, מרידה, מונטריי, מורליה, אואחאקה, פלאיה דל כרמן, פואבלה, קרטרו, סן לואיס פוטוסי, טיחואנה, טוסטלה גוטיירס וחלפה.
יחסי בנגלדש–טורקיה

| יחסי בנגלדש–טורקיה |
| --- | --- |
בנגלדש: טורקיה


בנגלדש: טורקיה
שטח (בקילומטר רבוע)
148,460: 783,562
אוכלוסייה
174,095,429: 87,527,097
תמ"ג (במיליוני דולרים)
437,415: 1,108,022
תמ"ג לנפש (בדולרים)
2,513: 12,659
משטר
משטר נשיאותי: רפובליקה סוציאליסטית פדרלית

יחסי בנגלדש–טורקיה הם היחסים הדו-צדדיים בין בנגלדש לטורקיה. שתי המדינות חברות בארגון לשיתוף פעולה אסלאמי.
היסטוריה > יחסים מוקדמים

לשתי המדינות היו יחסים דיפלומטיים במשך כמה מאות שנים. נמלים עות'מאניים יצרו קשרי סחר עם בנגל בשנות ה-80 של המאה ה-16. תעשיית בניית הספינות העתיקה בנמל צ'יטגונג סיפקה את כל צי ספינות המלחמה העות'מאניות של הסולטאנים במאה ה-17. סחר המוסלין הנודע בבנגל התקבל גם בברכה על ידי העות'מאנים, שהשתמשו בחומר עבור הטורבנים שלהם.
ב-1912 נסעו בנגלים רבים, במיוחד מסנדוויפ, לחצי האי הבלקני כדי להילחם לצד האימפריה העות'מאנית ולספק סיוע רפואי במהלך מלחמות הבלקן. אחד המשתתפים הבולט היה הסופר הבנגלי איסמעיל חוסיין סיראג'י. המוסלמים הבנגלים המשיכו להביע את תמיכתם בעות'מאנים במהלך תנועת הח'לפאת.
היסטוריה > יחסים מודרניים

בשנת 2016, היחסים הדיפלומטיים בין שתי המדינות הפכו מורכבים כאשר בנגלדש דחתה את בקשותיה הרצופות של טורקיה לשחרר כמה מנהיגי ג'מאת-א-איסלאמי בנגלדשים אשר הורשעו בפשעי מלחמה במהלך מלחמת העצמאות של בנגלדש על ידי בית הדין לפשעים הבינלאומי בבנגלדש ובסופו של דבר הוצאו להורג. בעקבות הוצאתו להורג של מנהיג ג'מאת מוטיור רחמן ניזמי, טורקיה החזירה את שגרירה מבנגלדש. עם זאת, לאחר גינוי של בנגלדש לניסיון ההפיכה להפיל את ממשלת ארדואן, היחסים החלו להשתפר. כתוצאה מכך, אנקרה שלחה שגריר חדש לדאקה. לאחר הגעתו, ציין השגריר הטורקי החדש, "בנגלדש עזרה לטורקיה בכך שהביעה את תמיכתה בממשלת ארדואן לאחר ניסיון ההפיכה הכושל". השגריר העיר כי היחסים בין שתי המדינות הפכו לנורמליים. השגריר גם הביע את נכונותה של טורקיה לסייע לבנגלדש לשלוט בלוחמנות במדינה.
במהלך משבר הרוהינגה, שבו גורשו הרוהינגים המוסלמים ממיאנמר, טורקיה תרמה מיליוני דולרים לממשלת בנגלדש על מנת לסייע לבני הרוהינגה שמתיישבים בצ'יטגונג. בספטמבר 2017, הגברת הראשונה אמין ארדואן ביקרה ועזרה לספק הקלה במקלטים של בני הרוהינגה והבטיחה שיתוף פעולה וסיוע נוסף לבנגלדש.
ביקורים רמי דרג

נשיא בנגלדש לשעבר זיאור רחמן הפך לראש המדינה הבנגלדשי הראשון שביקר באנקרה. בשנת 1986 ביקר ראש ממשלת טורקיה, טורגוט אזאל, בבנגלדש. נשיא טורקיה סוליימאן דמירל הצטרף לנלסון מנדלה ויאסר ערפאת בחגיגות יובל הכסף לעצמאות בנגלדש ב-1997. ב-1998, שתי המדינות ייסדו יחד את קבוצת 8 המדינות המתפתחות. נשיא טורקיה עבדוללה גול ערך ביקור רשמי בדאקה בשנת 2010. ראש ממשלת טורקיה רג'פ טאיפ ארדואן ביקר בדאקה בשנת 2010. ראש ממשלת בנגלדש, שייח' חסינה, ערכה ביקור רשמי באנקרה בשנת 2012.
שיתוף פעולה ביטחוני

בשנת 2013, טורקיה סיפקה כלי רכב משוריינים קלים של אוטוקר קוברה לצבא בנגלדש. בנגלדש חתמה על הסכם עם טורקיה על הכשרה צבאית, חינוך ושיתוף פעולה משותף בין כוחות שתי המדינות ב-10 במרץ 1981 בדאקה.
ביוני 2021, נחתם Turnkey על הסכם הקמת קו ייצור פגזי ארטילריה 105 מ"מ ו-155 מ"מ בין בנגלדש לחברה הטורקית REPKON. עם הטכנולוגיה המודרנית "Free Flowforming" (פטנט על REPKON) ומכונות ממוחשבות מבית REPKON, BOF תייצר באיכות גבוהה פגזי ארטילריה 105 מ"מ ו-155 מ"מ. לדברי Uğur Cem Gürpınar, קצין פיתוח עסקי ותקשורת ארגונית של REPKON, "בנגלדש, כמו מדינות ידידותיות ובעלות ברית רבות, העדיפה את REPKON בגלל הטכנולוגיה שלה שהיא מקדימה את מתחרותיה בעולם".
ב-29 ביוני 2021, נחתם מזכר הבנות בין בנגלדש לטורקיה (G2G). לדברי איסמעיל דמיר, נשיא נשיאות התעשיות הביטחוניות, הסכם הייצוא של מוצרים שונים של רוקסטן נחתם עם בנגלדש. Roketsan כבר סיפקה את TRG-300 Tiger MLRS לצבא בנגלדש ביוני 2021 מעסקה נפרדת. בנגלדש עומדת להפוך לאחד מלקוחות ציוד ההגנה המובילים של טורקיה בשנים הקרובות.
יחסים כלכליים

בנגלדש וטורקיה הן בין שותפות הסחר העיקריות אחת של השנייה. הסחר הדו-צדדי בין שתי המדינות שווה יותר ממיליארד דולר. פריטי יצוא של בנגלדש לטורקיה נשלטו על ידי מוצרי לבוש. מאז 2012, בנגלדש וטורקיה מנהלות מגעים לחתימה על הסכם סחר חופשי, אך החתימה על ההסכם נעצרת עקב הסיבוכים הקשורים להצעה של טורקיה להצטרף לאיחוד האירופי. גם תעשיית בניית הספינות של בנגלדש זוהתה כמגזר פוטנציאלי להשקעה טורקית.
בנגלדש וטורקיה חתמו על פרוטוקול משותף על סחר והשקעות ב-2012. הוועדה הכלכלית המשותפת של בנגלדש-טורקיה מקיימת פגישות דו-שנתיות כדי לדון בדרכים להגדלת הסחר וההשקעות הדו-צדדיות.
נציגויות דיפלומטיות

טורקיה מחזיקה בבנגלדש שגרירות בדאקה.
בנגלדש מחזיקה בטורקיה שגרירות באנקרה וקונסוליה באיסטנבול.
יעל איתן

| --- | --- |

 לידה:  12 בנובמבר 1983 (בת 40) נְתַנְיָה, ישראל 
 מדינה:  ישראל 
 מקום לימודים:  סטודיו למשחק ניסן נתיב 
 פרסים והוקרה:  פרס התיאטרון הישראלי 
 פרופיל ב-IMDb
 
יעל איתן ושירי גולן בהצגה "למה לא באת לפני המלחמה", בתיאטרון באר שבע
יעל איתן ושירי גולן, "למה לא באת לפני המלחמה"
יעל איתן בהצגה "לקפוץ מעל העננים", בתיאטרון הנפש
מקדימה יעל איתן, משמאל לימין: טלי בן-יוסף, דני איסרליש, ניב פטל וציון אשכנזי; בהצגה "הרפתקה בחולות", תיאטרון אורנה פורת
יעל איתן (נולדה ב-12 בנובמבר 1983) היא שחקנית טלוויזיה ותיאטרון ישראלית.
ביוגרפיה

נולדה וגדלה בנתניה. בגיל שמונה הצטרפה לתיאטרון "אלמוג" של רבקה ויוסי אלמוג, במסגרתו שיחקה בשתי הצגות חינוכיות לתיכונים: "אגדות ימי הבריאה" (1999–2001) ו"חושים" (2000–2002). בצבא שירתה איתן בחיל האוויר. בתום שירותה הצבאי הלכה ללמוד אילוף כלבים באקדמיה לכלבנות של יוסי סמואל.
יעל איתן למדה משחק במשך 3 שנים (2007-2010) בסטודיו למשחק ניסן נתיב שבתל אביב.
איתן משחקת מאז סיום לימודיה בסטודיו של ניסן נתיב בהצגה "כשהאנייה שוקעת", שמספרת על טביעתה של הטיטניק. זו הייתה הצגת הסיום שלה בניסן נתיב והיא רצה בצוותא בשנים 2010–2012, בבימויה של דניאלה מיכאלי ובה משחקים כמעט כל בני כיתתה, כ-14 איש.
בשנת 2008 שיחקה בעונה השנייה של סדרת הילדים "האי", בה גילמה את דמותה של דינה, ארוסתו של בן (אביב אלוש) ובתו של המפקד מישל (רמי ברוך).
בשנת 2010 שיחקה בעונה הראשונה של הסדרה "חטופים" בתפקיד דנה קליין, בתו של נמרוד קליין (יורם טולדנו) ושל טליה קליין (יעל אבקסיס); דנה היא חיילת, שגדלה בלי אבא, שנחטף 17 שנה קודם לכן. בשנת 2012 שיחקה בעונה השנייה של הסדרה.
בשנת 2011 שיחקה בהצגה "לקפוץ מעל העננים" בבימויה של אסנת זיביל, בתיאטרון הנפש. היא גילמה את דמותה של אלונה, חונכת של ילד הלוקה בשיתוק מוחין שבהיותה בת שש עשרה מקימה תנועת נוער שתשלב ילדים עם צרכים מיוחדים וילדים רגילים.
בשנת 2011 החלה לשחק בהצגה "הבוגד" בבימויו של ניר ארז בתיאטרון באר שבע. איתן מגלמת את דמותה של ירדן דואני, בתם של טומי (אמיר קריאף) וקתי דואני (נדיה קוצ'ר). ירדן היא מורה במקצועה, אידיאליסטית מאוד בדומה לאביה, שמנהלת רומן עם העיתונאי (מיכאל אלוני או ג'ייסון דנינו הולט בדאבל קאסט).
בשנת 2011 שיחקה ב"מבצע קיפוד", בערוץ לוגי. היא גילמה את דמותה של מנהלת מרכז להצלת צבי ים במבואות ים. איתן שיחקה בתפקידי אורח בסדרות "החברים של נאור", "אולי הפעם" ו"גירושים נפלאים".
בשנת 2012 החלה לשחק בהצגה "למה לא באת לפני המלחמה" בבימויה של חגית רכבי ניקוליבסקי בתיאטרון באר שבע. היא גילמה את דמותה של אליזבת (ליזי דורון) מגיל שמונה ועד גיל שמונה עשרה. ההצגה מגוללת את מערכת יחסיה עם אמה (שירי גולן), שהיא ניצולת שואה ועם חברותיה. על הצגה זו זכתה באותה השנה בפרס התיאטרון הישראלי לשחקנית המבטיחה של השנה.
בשנת 2012 החלה לשחק בהצגה "הרפתקה בחולות" – בבימויה של שלומית ארנון בתיאטרון אורנה פורת. היא מגלמת את דמותה של ענבר, שמוצאת גזיר עיתון, מתחילה להתכתב עם מישהו מהעבר וחוזרת אחורה בזמן לתקופת הכרזת האו"ם על הקמת מדינת ישראל, לומדת על ערכים, אסרטיביות ולבסוף שבה להווה.
בשנת 2018 כיכבה בסדרה בנטפליקס "אלי", סיפורו של אלי כהן כמאיה, סוכנת מוסד, מפעילה של אלי כהן. הסדרה צולמה במרוקו והונגריה, משחקים בה גם סשה ברון כהן ונואה אמריך והישראלים עמוס תמם ואורי גבריאל.
בשנת 2019 כיכבה בסרט המלחמה האמריקאי "ג'ארהד: חוק השבות" כנטע לוריא, קצינה בצה"ל. הסרט שצולם בחלקו בישראל כיכבו בו רוברט פטריק ואמורי נולסקו והישראלים אורי פפר וצחי הלוי.
בשנת 2022 שיחקה בסדרה "מנאייכ" בתור כתבת בחדשות.
בשנת 2023 שיחקה בסדרה "גוף שלישי" בתור רוני.
בשנת 2024 שיחקה בסדרה רוח צפונית בתור רס"ן רעות שפר.
תפקידים > תיאטרון

| הצגה | תיאטרון | מחזאי | במאי | תפקיד | שנה |
| --- | --- | --- | --- | --- | --- |
| סליחות | תיאטרון באר שבע |  | כפיר אזולאי |  | 2016 |
| בית ברנרדה אלבה | תיאטרון באר שבע | פדריקו גארסיה לורקה תורגם על ידי רבקה משולח | גדי רול |  | 2014 |
| בין חברים | תיאטרון באר שבע | עיבוד של חגית רכבי ניקוליבסקי לספרו של עמוס עוז | איה קפלן |  | מרץ 2014 |
| הרפתקה בחולות | תיאטרון אורנה פורת | עיבוד של שלומית ארנון וליאת פישמן לני לספר "הרפתקה בחולות" מאת אלכס פז-גולדמן ואיריס ארגמן | שלומית ארנון | ענבר | 2012 |
| למה לא באת לפני המלחמה | תיאטרון באר שבע | עיבוד של עינת ברנובסקי לספרה של ליזי דורון | חגית רכבי ניקוליבסקי | אליזבת | 2012 |
| הבוגד | תיאטרון באר שבע | עיבוד של בעז גאון וניר ארז לאויב העם של איבסן | ניר ארז | ירדן דואני | 2012-2011 |
| לקפוץ מעל העננים | תיאטרון הנפש | חגית בודנקין | אסנת זיביל | אלונה | 2011 |
| כשהאניה שוקעת | צוותא | זאב שצקי | דניאלה מיכאלי |  | 2012-2010 |
תפקידים > טלוויזיה

| סדרה | ערוץ | במאי | תפקיד | שנה |
| --- | --- | --- | --- | --- |
| גוף שלישי | קשת 12 | שי קפון | רוני | 2023 |
| מנאייכ | כאן 11 | אלון זינגמן | סוזי אמיתי | 2022 |
| אלי | נטפליקס | גידי רף | מאיה | 2019 |
| לה פמיליה | ערוץ 10 | אוהד פרח | שרון | 2015 |
| חטופים | ערוץ 2 | גידי רף | דנה קליין | 2010-2012 |
| מבצע קיפוד | ערוץ לוגי | יוסי קרן | טל | 2011 |
| האי, עונה 2 | ערוץ הילדים בהוט | עופר ויצמן | דינה | 2008 |
| אולי הפעם, עונה 2 | yes | עופר ויצמן |  | 2008 |
ירייה לא מכוונת

| --- | --- |

עטיפת הספר בהוצאת זמורה-ביתן, 2002.
 מידע כללי
 מאת:  רוברט ב. פארקר 
 שפת המקור:  אנגלית 
 סוגה:  מתח, רומן
 מקום התרחשות:  בוסטון 
 הוצאה
 הוצאה:  G. P. Putnam's Sons 
 תאריך הוצאה:  2001
 הוצאה בעברית
 הוצאה:  זמורה-ביתן
 תאריך:  2003
 תרגום:  אהוד תגרי
 מספר עמודים:  285
 סדרה
 ספר קודם:  Hugger Mugger 
 הספר הבא:  האלמנה העליזה 
 קישורים חיצוניים
 הספרייה הלאומית:  002266482
 
ירייה לא מכוונת (באנגלית: Potshot) הוא רומן מאת רוברט ב. פארקר, שיצא בעברית בשנת 2002 בהוצאת זמורה ביתן. גיבור הספר הוא גיבורו הקבוע של פארקר, הבלש הפרטי ספנסר. זהו הספר ה-28 בסדרת הספרים שכתב פארקר אודותיו.
עלילת הספר

עלילת הספר נפתחת כאשר הבלש הפרטי ספנסר, גיבורו הראשי של פארקר, נשכר על ידי מרי לו בקמן, תושבת העיירה הקטנה פוטשוט שבמדבר הקליפורני, המשוכנעת שבעלה סטיב, מאמן פוטבול אשר שירת בשעתו בחיל הנחתים, נרצח משום שסירב לשלם דמי חסות לכומר, ראש כנופיית העמק, אשר סוחטת דמי חסות מתושבי העיירה. לרצח לא היו עדים, והמשטרה המקומית לא שיתפה פעולה בחקירה. ספנסר נדרש להתמודד עם הכומר וכנופייתו ומגייס לשם כך את חבריו הטובים ובהם הוק, שותפו וחברו הטוב.
הערות שוליים

↑  בתיה גור, אף אחד לא מחפש את בילי בישופ, באתר הארץ, 15 באפריל 2003.
↑  רוברט ב. פארקר, "ירייה לא מכוונת", זמורה ביתן, 2002, עמוד 15.
↑  רוברט ב. פארקר, "ירייה לא מכוונת", זמורה ביתן, 2002, עמוד 237.
יחסי מקסיקו–קטר

| יחסי מקסיקו–קטר |
| --- | --- |
מקסיקו: קטר (מדינה)


מקסיקו: קטר
שטח (בקילומטר רבוע)
1,964,375: 11,586
אוכלוסייה
131,133,866: 3,065,289
תמ"ג (במיליוני דולרים)
1,788,887: 235,770
תמ"ג לנפש (בדולרים)
13,642: 76,916
משטר
רפובליקה פדרלית: מונרכיה אבסולוטית

יחסי מקסיקו–קטר הם היחסים הדיפלומטיים המלאים שבין המדינות המקסיקניות המאוחדות לבין מדינת קטר.